Ich bin in min herze wunt
ICh bin in min herze wunt·
dc tet mir ein selig wib·
niemerme wird ich gesvnt·
mich entroͤste ir reiner lib·
ir vil liehten ǒgen schin·
vnd ir rose varwer mvnt·
hant verwunt·
dc herze min·

Weren alle wúnsche war·
vnd hete ǒch alle kúr·
so sprich ich dc ane var·
da neme ich die lieben fúr·
Ir vil liehten ǒgen schin·
vnd ir rose varwer mvnt·
hant verwunt das herze min·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse